b'\n_START_ARTICLE_\nPape\xc5\xbe Adeodat I.\n_START_SECTION_\n\xc5\xbdivljenjepis\n_START_PARAGRAPH_\nBil je Rimljan, sin subdiakona \xc5\xa0tefana. Adeodat je \xc5\xbee kot mlad stopil v cerkveno slu\xc5\xbebo in prejel vse kleri\xc5\xa1ke redove. Ko je bil izvoljen za pape\xc5\xbea, je bil arhiprezbiter. V nasprotju do _NEWLINE_Gregorja Velikega , ki je zelo podpiral meni\xc5\xa1tvo, se je Adeodat predvsem zavzemal za svetno duhov\xc5\xa1\xc4\x8dino, ki jo je postavljal na va\xc5\xbena mesta namesto redovnikov. Z vsemi \xc4\x8dastmi je sprejel eksarha Elevterija, ki ga je Bizanc poslal v Raveno, da bi branil Italijo. Zelo se je razo\xc4\x8daral, ker je Elevterij ljudstvo tako iz\xc5\xbeemal, da je pri\xc5\xa1lo do vstaje v Raveni in Neaplju. Pape\xc5\xbe je o tem obvestil cesarja Heraklija, ki je v Italijo poslal vojsko, da bi napravila red.\n_START_SECTION_\nSmrt in \xc4\x8de\xc5\xa1\xc4\x8denje\n_START_PARAGRAPH_\nAvgusta 618 je Rim poru\xc5\xa1il potres, nato je izbruhnila \xc5\xa1e kolera; ko je z lastnimi rokami stregel bolnikom, se je tudi sam oku\xc5\xbeil. Pape\xc5\xbe, ki je po izro\xc4\x8dilu bil \xc4\x8dlovek blage narave, je umrl 8. novembra 618._NEWLINE_Trajalo je leto, mesec in 16 dni, da je bil posve\xc4\x8den njegov naslednik.  _NEWLINE_\xc4\x8ceprav ga ni v starih martirologijih, ga Cerkev \xc4\x8dasti kot svetnika. God ima na svoj smrtni dan, 8. novembra.'